pythainlp/thaigov-v2-corpus-22032023 huggingface dataset:
วันศุกร์ที่ 13 พฤศจิกายน 2563
รองนายกฯ วิษณุ ชื่นชมการทำงานของ ป.ป.ส. สร้างผลงานเป็นที่น่าพอใจ โดย ปชช. พึงพอใจและเชื่อมั่นต่อดำเนินการป้องกันแก้ไขปัญหายาเสพติดไม่น้อยกว่าร้อยละ 90
รองนายกฯ วิษณุ ชื่นชมการทำงานของ ป.ป.ส. สร้างผลงานเป็นที่น่าพอใจ โดย ปชช. พึงพอใจและเชื่อมั่นต่อดำเนินการป้องกันแก้ไขปัญหายาเสพติดไม่น้อยกว่าร้อยละ 90
วันนี้ (13 พ.ย. 63) เวลา 14.00 น. ณ ห้องประชุม 301 ตึกบัญชาการ 1 ทำเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการป้องกันและปราบปรามยาเสพติด ครั้งที่ 3/2563 โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมด้วย โดยที่ประชุมได้เห็นชอบพื้นที่ที่จะประกาศให้เป็นท้องที่ให้เสพและครอบครองพืชกระท่อมได้โดยไม่เป็นความผิด จำนวน 135 หมู่บ้าน/ชุมชนเพื่อเป็นประโยชน์ในทางการแพทย์ พร้อมมอบหมายให้กระทรวงสาธารณสุข ประกาศให้พื้นที่จำนวน 135 หมู่บ้าน/ชุมชน เป็นท้องที่ที่ให้เสพพืชกระท่อมได้โดยไม่เป็นความผิด ตามมาตรา 58/2 แห่งพระราชบัญญัติยาเสพติดให้โทษ พ.ศ. 2522 ซึ่งแก้ไขเพิ่มเติม โดยพระราชบัญญัติยาเสพติดให้โทษ (ฉบับที่ 7) พ.ศ. 2562
ที่ประชุมรับทราบแผนปฏิบัติการด้านการป้องกันและปราบปรามยาเสพติด พ.ศ. 2564 โดยมีแนวคิดหลัก คือ แก้ไขปัญหายาเสพติด ตั้งแต่ ต้นทาง - กลางทาง - ปลายทาง ยึดคนเป็นศูนย์กลาง แก้ไขปัญหาตามบริบทของพื้นที่ และให้ความสำคัญกับการมีส่วนร่วมของทุกภาคส่วน นำไปสู่ผลสัมฤทธิ์สุดท้าย คือ สังคมไทยปลอดภัยจากยาเสพติด โดยมีจุดเน้น เช่น พัฒนาและผลักดันความร่วมมือระหว่างประเทศ เพื่อลดทอนศักยภาพลักลอบค้าและผลิตยาเสพติด สารตั้งต้นและเคมีภัณฑ์ ดำเนินการกับทรัพย์สินในคดีความผิดที่เกี่ยวกับยาเสพติดตามกฎหมายที่เกี่ยวข้องเพื่อขยายผลไปยังโครงสร้างเครือข่ายการค้ายาเสพติด และนักค้ารายสำคัญ ดูแลผู้ผ่านการบำบัดรักษาอย่างต่อเนื่องและไม่กลับมาเสพซ้ำ เป็นต้น สำหรับผลการดำเนินงานตามแผนปฏิบัติการด้านการป้องกันและปราบปรามยาเสพติด พ.ศ. 2563 พบว่าประชาชนมีความพึงพอใจและมีความเชื่อมั่นต่อการดำเนินงานป้องกันและแก้ไขปัญหาด้านยาเสพติดของรัฐบาลโดยเฉลี่ยไม่น้อยกว่าร้อยละ 90
ทั้งนี้ ในการดำเนินการแก้ไขปัญหายาเสพติดปี พ.ศ. 2564 สำนักงานป้องกันและปราบปรามยาเสพติด (ป.ป.ส.) จะยังคงยึดกรอบแนวทางตามยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 แผนแม่บทด้านความมั่นคง สอดคล้องกับนโยบายของนายกรัฐมนตรี เพื่อสร้างความมั่นคง ความปลอดภัย มุ่งเน้นกระบวนการมีส่วนร่วมจากทุกภาคส่วน และการบังคับใช้กฎหมายอย่างเคร่งครัด รวมถึงการร่วมมือกับประเทศเพื่อนบ้านและประเทศต่างๆ ในทุกภูมิภาค
ทั้งนี้ ก่อนการปิดประชุม ฯ รองนายกรัฐมนตรีได้กล่าวชื่นชมผลการดำเนินงานที่ผ่านมาของ ป.ป.ส. เป็นที่น่าพอใจ รวมถึงผลงานจับกุมยาเสพติดจำพวกเคตามีน จำนวน 11.5 ตัน ซึ่งคาดว่าเป็นรายใหญ่ที่สุดในประเทศไทยที่จังหวัดฉะเชิงเทราเมื่อวันที่ 12 พ.ย. ที่ผ่านมา และขอบคุณเจ้าหน้าที่ทุกฝ่ายที่เกี่ยวข้องที่ร่วมกันทำงานจนประสบผลสำเร็จตามเป้าหมายที่กำหนดไว้
---------------------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 13 พฤศจิกายน 2563
ไทยเสนอแนวคิด “สามใหม่” (Three New) มุ่งพัฒนาเทคโนโลยีและนวัตกรรม ส่งเสริมธุรกิจ SMEs ในอาเซียน
ไทยเสนอแนวคิด “สามใหม่” (Three New) มุ่งพัฒนาเทคโนโลยีและนวัตกรรม ส่งเสริมธุรกิจ SMEs ในอาเซียน
วันนี้ (13 พ.ย.63) เวลา 16.05 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวแสดงวิสัยทัศน์ในการประชุม ASEAN Business and Investment Summit (ASEAN BIS) 2020 ผ่านการประชุมรูปแบบผสมระหว่างการประชุมที่กรุงฮานอยและการจัดการประชุมทางไกลเพื่ออำนวยความสะดวกให้แก่ผู้ที่ไม่สามารถเดินทางมาร่วมการประชุมได้ ภายใต้หัวข้อ “Sustainable Development and Inclusive Growth”
นายกรัฐมนตรีกล่าวว่า “การพัฒนาที่ยั่งยืนและการเจริญเติบโตอย่างทั่วถึง” เป็นประเด็นสำคัญที่ภาครัฐและภาคเอกชนต้องร่วมกันผลักดัน เพื่อให้อาเซียนเป็นประชาคมที่มีความก้าวหน้า ยั่งยืน และไม่ทิ้งใครไว้ข้างหลัง โดยในปัจจุบัน ประเทศใดที่มีภาครัฐ ผู้ประกอบการ และแรงงานที่มีความพร้อมและสามารถปรับตัวได้รวดเร็ว
ก็จะได้รับประโยชน์ทางเศรษฐกิจภายใต้ชีวิตวิถีปกติใหม่มากกว่าที่อื่น ดังนั้น ภูมิภาคอาเซียนจึงมีความจำเป็นอย่างยิ่งที่ต้องเร่งปรับตัวเพื่อรับมือกับความเปลี่ยนแปลงที่เกิดขึ้นอย่างเต็มศักยภาพ
นายกรัฐมนตรีได้เสนอแนวคิด “สามใหม่” (Three New) เพื่อเป็นแนวทางในการใช้ประโยชน์จากเทคโนโลยีและนวัตกรรมสำหรับการปรับตัวและดำเนินธุรกิจภายใต้วิถีปกติใหม่ 3 ประการ ดังนี้
ส่งเสริมการพัฒนา “โมเดลเศรษฐกิจใหม่” รักษาสมดุลระหว่างความเจริญเติบโตทางเศรษฐกิจ ความก้าวหน้าทางเทคโนโลยี ความเท่าเทียมทางสังคม และความยั่งยืนของสิ่งแวดล้อม ซึ่งไทยมี “BCG Model” ที่ให้ความสำคัญกับการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว
แสวงหา “พลังเศรษฐกิจใหม่” โดยใช้ประโยชน์จากวิทยาศาสตร์ เทคโนโลยี และนวัตกรรม เพื่อพัฒนาเศรษฐกิจที่เป็นจุดแข็งของภูมิภาค โดยเฉพาะการพัฒนาขีดความสามารถของ SMEs ในอาเซียน
ซึ่งสนับสนุนให้เกิดการถ่ายทอดองค์ความรู้ด้านนวัตกรรมแบบ “พี่สองน้อง” เช่น เพิ่มพูนทักษะด้านดิจิทัล ทั้งธุรกิจและการตลาดออนไลน์ รวมทั้งสร้างโอกาสในการเข้าถึงแหล่งเงินทุน
สร้าง “ระบบนิเวศทางเศรษฐกิจใหม่” ด้วยการส่งเสริมการพัฒนาโครงสร้างพื้นฐานด้านดิจิทัล
ที่ประชาชนและภาคธุรกิจรายย่อยสามารถเข้าถึงได้ ซึ่งไทยมีโครงการ “ASEAN Digital Hub”
ที่ช่วยยกระดับโครงสร้างพื้นฐานด้านดิจิทัลในอาเซียน รวมถึงโครงการ “Digital Park Thailand”
ซึ่งเป็นส่วนหนึ่งของโครงการเขตพัฒนาพิเศษภาคตะวันออก (EEC)
นอกจากนี้ นายกรัฐมนตรีได้เน้นย้ำถึงการส่งเสริมการบูรณาการด้านดิจิทัลในภูมิภาคเพื่อสร้างโอกาสทางธุรกิจอย่างทั่วถึงเพื่อการเป็น “ดิจิทัลอาเซียน” อย่างแท้จริง พร้อมสนับสนุนข้อริเริ่มของสภาที่ปรึกษาธุรกิจอาเซียน ในการส่งเสริมความเชื่อมโยงของการทำธุรกรรมทางการค้าดิจิทัลในอาเซียนอย่างครบวงจร เพื่อสร้างมาตรฐานใหม่ในการประกอบธุรกิจระหว่างผู้ประกอบการในอาเซียนและคู่ค้าในต่างประเทศ รวมทั้งหวังเป็นอย่างยิ่งว่า แนวคิด “สามใหม่” ที่ได้นำเสนอไปนั้นจะเป็นประโยชน์ในการพัฒนาประชาคมอาเซียน โดยไม่ทิ้งใครไว้ข้างหลัง
วันศุกร์ที่ 13 พฤศจิกายน 2563
ผู้ช่วยรมว.วธ. เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม"
ผู้ช่วยรมว.วธ. เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม"
วันที่ ๑๒ พฤศจิกายน ๒๕๖๓ เวลา ๑๗.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม" ณ Kept Bang Saray Hotel ตำบลบางเสร่ อำเภอสัตหีบ จังหวัดชลบุรี โดยมี คุณวลีพร อินอนงค์ ประธานกลุ่มท่องเที่ยวโดยชุมชนบางเสร่ กล่าวต้อนรับ และมีผู้แทนวัฒนธรรมจังหวัดชลบุรี ดร.เพ่ง บัวหอม ปลัดเทศบาลตำบลบางเสร่ นายอภิชาติ อร่ามรัตน์ รองประธานกลุ่มไปด้วยกันไปได้ไกล หัวหน้าส่วนราชการในพื้นที่ และประชาชน เข้าร่วมงาน ทั้งนี้ กระทรวงวัฒนธรรม โดยสำนักงานวัฒนธรรมจังหวัดชลบุรีจัดกิจกรรมประชาสัมพันธ์ส่งเสริมการท่องเที่ยวชุมชนเชิงวัฒนธรรม ชุมชนบ้านบางเสร่ "บางเสร่ไม่ใช่ขี้เหร่ มีเสน่ห์น่ารักน่าชม" ตามนโยบายของ นายอิทธิพล คุณปลื้ม รัฐมนตรีว่าการกระทรวงวัฒนธรรม ในการต่อยอดวัฒนธรรม นําคุณค่าของวัฒนธรรม สร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ(Creative Culture) สร้างรายได้จากการท่องเที่ยวและบริการทางวัฒนธรรม สนับสนุนให้ชุมชนได้นำทุนทางวัฒนธรรมท้องถิ่นมาใช้ในการพัฒนาและต่อยอดเพื่อสร้างเสน่ห์ ที่เป็นเอกลักษณ์ของแหล่งท่องเที่ยวชุมชน
วันศุกร์ที่ 13 พฤศจิกายน 2563
ถ้อยแถลงของ พลเอก ประยุทธ์ จันทร์โอชา นายกรัฐมนตรี ในพิธีปิดการประชุมสมัชชาอนามัยโลก สมัยที่ 73
ถ้อยแถลงของ พลเอก ประยุทธ์ จันทร์โอชา นายกรัฐมนตรี ในพิธีปิดการประชุมสมัชชาอนามัยโลก สมัยที่ 73 เมื่อวันที่ 13 พฤศจิกายน พ.ศ. 2563
ถ้อยแถลงของ พลเอก ประยุทธ์ จันทร์โอชา นายกรัฐมนตรี
ในพิธีปิดการประชุมสมัชชาอนามัยโลก สมัยที่ 73
เมื่อวันที่ 13 พฤศจิกายน พ.ศ. 2563
ดร. ทีโดรส อัดฮานอม กีบรีเยซุส ผู้อำนวยการใหญ่องค์การอนามัยโลก
มิส คีวา เบน ประธานสมัชชาอนามัยโลก สมัยที่ 73
ท่านผู้มีเกียรติทุกท่าน
ผมขอแสดงความชื่นชมผู้เข้าร่วมการประชุมทุกท่านที่ได้ร่วมกันอภิปรายและหารือประเด็นสำคัญต่าง ๆ ที่เกี่ยวข้อง ในการประชุมสมัชชาอนามัยโลก สมัยที่ 73 ตลอดทั้งสัปดาห์นี้ โดยเฉพาะการเสริมสร้างความมั่นคงด้านสุขภาพ และประเด็นเป้าหมาย Triple-billion targetsขององค์การอนามัยโลกที่จะเป็นเครื่องมือหลักของพวกเราในการเสริมสร้างศักยภาพในการรับมือกับโควิด-19 ตลอดจน โรคติดต่อที่อาจจะอุบัติใหม่ในอนาคต
ผมขอใช้โอกาสนี้ชื่นชมองค์การอนามัยโลกที่ได้สนับสนุนประเทศสมาชิกในการตอบโต้โรคโควิด-19 อย่างไม่ย่อท้อ อีกทั้งยังส่งเสริมให้ทุกคนเข้าถึงการตรวจวินิจฉัย ยารักษา และวัคซีนต้านโรคโควิด-19 อย่างเท่าเทียม ผ่านข้อริเริ่ม ACT-Accelerator รวมทั้งกลไก COVAX ซึ่งไทยได้สนับสนุนแนวทางดังกล่าวมาโดยตลอด
ท่านผู้มีเกียรติครับ
ไทยเป็นประเทศแรกในโลกที่พบผู้ป่วยโควิด-19 นอกประเทศจีน และเราได้ใช้มาตรการด้านสาธารณสุขในการควบคุมการแพร่ระบาดของโรคอย่างทันท่วงที จนได้รับการยกย่องจากนานาชาติว่าสามารถฟื้นตัวจากการแพร่ระบาดของโรคโควิด-19 ได้รวดเร็ว แต่เราก็ไม่ประมาท และมีความมุ่งมั่นที่จะพัฒนาศักยภาพการรับมือกับภาวะฉุกเฉินด้านสุขภาพให้ดียิ่งขึ้น ไทยจึงได้ร่วมกับสำนักงานองค์การอนามัยโลกประจำประเทศไทยทบทวนการดำเนินงานตอบโต้โรคโควิด-19 เพื่อถอดบทเรียนการปฏิบัติงานและปรับปรุงการดำเนินงานของไทยให้มีประสิทธิภาพมากขึ้น ซึ่งปัจจัยหลักที่ทำให้ไทยประสบความสำเร็จ ประกอบด้วย (1) ความเข้มแข็งของระบบสาธารณสุข รวมถึงบุคลากรทางการแพทย์ทุกท่าน และ (2) ความร่วมมือจากประชาชนและทุกภาคส่วนในสังคม
หลายประเทศในโลกกำลังเผชิญกับการระบาดของโควิด-19 รอบที่สอง ผมในนามรัฐบาลไทยขอส่งกำลังใจไปยังท่าน และขอย้ำความพร้อมของไทยในการสนับสนุนความเป็นอันหนึ่งอันเดียวของประชาคมโลกในการตอบโต้โรคระบาด โดยเฉพาะการเสริมสร้างความเข้มแข็งให้กับระบบสาธารณสุข และการส่งเสริมให้ยาและวัคซีนต้านโรคโควิด-19 เป็นสินค้าสาธารณะ ซึ่งการบรรลุเป้าหมายเหล่านี้ ประเทศใดประเทศหนึ่งหรือองค์การอนามัยโลก ไม่สามารถทำงานได้เพียงลำพัง จำเป็นจะต้องอาศัยความร่วมมือจากประเทศสมาชิกและจากทุกภาคส่วนที่เกี่ยวข้องมาร่วมมือกันจึงจะประสบความสำเร็จ “Together we can survive.”
ท้ายที่สุดนี้ ผมขอส่งความปรารถนาดีมายังผู้อำนวยการใหญ่องค์การอนามัยโลก เจ้าหน้าที่ และผู้เข้าร่วมการประชุมทุกท่าน ขอให้ทุกท่านมีสุขภาพแข็งแรง และปลอดภัยจากภยันตรายทั้งปวง
ขอบคุณครับ
วันอาทิตย์ที่ 15 พฤศจิกายน 2563
จ.บุรีรัมย์ เริ่มแล้ว เพิ่มบริการบัตรทอง รักษาได้ทุกที่ ไม่ต้องมีใบส่งตัว
โรงพยาบาลทุกแห่งในจังหวัดบุรีรัมย์ เพิ่ม 4 บริการคนไข้สิทธิหลักประกันสุขภาพ 30 บาทรักษาทุกที่ ส่งต่อไม่ต้องมีใบส่งตัว ย้ายหน่วยบริการได้สิทธิทันทีไม่ต้องรอ 15 วัน ผู้ป่วยมะเร็งรับการตรวจรักษาได้ทุกโรงพยาบาลที่มีความพร้อม เริ่มแล้ว 1 พ.ย. 2563
โรงพยาบาลทุกแห่งในจังหวัดบุรีรัมย์ เพิ่ม 4 บริการคนไข้สิทธิหลักประกันสุขภาพ 30 บาทรักษาทุกที่ ส่งต่อไม่ต้องมีใบส่งตัว ย้ายหน่วยบริการได้สิทธิทันทีไม่ต้องรอ 15 วัน ผู้ป่วยมะเร็งรับการตรวจรักษาได้ทุกโรงพยาบาลที่มีความพร้อม เริ่มแล้ว 1 พ.ย. 2563
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า จากการลงพื้นที่ที่จังหวัดบุรีรัมย์ติดตามการดำเนินงานตามนโยบายลดแออัด ลดเหลื่อมล้ำ พบว่า ขณะนี้ โรงพยาบาลสังกัดกระทรวงสาธารณสุขทุกแห่งในจังหวัดบุรีรัมย์ ได้ให้บริการคนไข้สิทธิหลักประกันสุขภาพตามนโยบาย 30 บาทรักษาทุกที่ มาตั้งแต่ 1 พฤศจิกายน 2563 โดยผู้ป่วยสามารถไปรับบริการที่โรงพยาบาลส่งเสริมสุขภาพตำบล โรงพยาบาลชุมชน และนอนรักษาในโรงพยาบาลได้ไม่ต้องใช้ใบส่งตัว เพียงใช้บัตรประชาชนก็สามารถตรวจสอบตัวตนผู้ป่วยได้ สำหรับผู้ป่วยโรคมะเร็ง สามารถเข้ารับการตรวจรักษาได้ทุกโรงพยาบาลที่มีความพร้อมในจังหวัดบุรีรัมย์ และประสานส่งตัวไปโรงพยาบาลในเขตสุขภาพที่ 9 นครชัยบุรินทร์ ได้แก่ นครราชสีมา ชัยภูมิ บุรีรัมย์ และสุรินทร์ โดยไม่ต้องมีใบส่งตัว รวมถึงสามารถย้ายหน่วยบริการ ใช้สิทธิได้ทันที ไม่ต้องรอ 15 วัน และย้ายได้ 4 ครั้งต่อปีงบประมาณ
ทั้งนี้ กระทรวงสาธารณสุข ได้นำร่องยกระดับบัตรทอง “30 บาทรักษาทุกโรค” ให้เป็นนโยบาย “30 บาทรักษาทุกที่” ในพื้นที่ กทม./ปริมณฑล และเขตสุขภาพที่ 9 เพื่อลดความเหลื่อมล้ำ ประชาชนสามารถเข้าถึงการรักษาได้สะดวก รวดเร็ว ประหยัดค่าใช้จ่ายในการเดินทางไปรักษานอกพื้นที่ พร้อมจะขยายผลไปสู่จังหวัดต่าง ๆ ตั้งแต่วันที่ 1 มกราคม 2564 เป็นต้นไป
************************************* 15 พฤศจิกายน 2563
วันอาทิตย์ที่ 15 พฤศจิกายน 2563
นายกฯ ร่วมยินดีเจรจาความตกลง RCEP ครั้งที่ 4 มุ่งยกระดับการค้าการลงทุนในภูมิภาคอาเซียน
นายกฯ ร่วมยินดีเจรจาความตกลง RCEP ครั้งที่ 4 มุ่งยกระดับการค้าการลงทุนในภูมิภาคอาเซียน
วันนี้ (15 พฤศจิกายน 2563) เวลา 10.30 น. ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมการประชุมสุดยอดความตกลงหุ้นส่วนทางเศรษฐกิจระดับภูมิภาค ครั้งที่ 4 (Regional Comprehensive Economic Partnership: RCEP) ซึ่งเป็นหนึ่งในการประชุมนอกเหนือจากการประชุมสุดยอดอาเซียน ครั้งที่ 37 ผ่านระบบประชุมทางไกล ภายหลังการประชุมเสร็จสิ้น นายอนุชา บูรพชัยศรี โฆษกประจำสำนักนายกรัฐมนตรี สรุปผลการประชุมดังนี้
นายเหวียน ซวน ฟุก นายกรัฐมนตรีเวียดนาม กล่าวว่า การประชุมครั้งนี้เป็นการรับฟังรายงานผลความสำเร็จของการเจรจาและร่วมเป็นสักขีพยานการลงนามความตกลง RCEP ร่วมกับผู้นำและผู้แทนของประเทศสมาชิก RCEP ทั้ง 15 ประเทศ และสมาชิก RCEP ได้แสดงเจตจำนงที่จะลงนามในความตกลง RCEP โดยยินดีที่ได้เห็นถึงความพยายามของประเทศสมาชิกในการเจรจาร่วมกันมาตลอดระยะเวลากว่า 8 ปี ซึ่งความตกลง RCEP ถือเป็นการส่งเสริมการค้าเสรีที่ใหญ่ที่สุดในโลก และถือเป็นการส่งสัญญาณให้ทั่วโลกได้เห็นถึงความร่วมมือในการฟื้นฟูเศรษฐกิจร่วมกัน
นายกรัฐมนตรีไทยได้กล่าวถ้อยแถลงว่า มีความยินดีเป็นอย่างยิ่งที่การประชุมครั้งนี้สามารถสรุปผลการเจรจาร่วมกันได้ และจะได้ร่วมเป็นสักขีพยานในการลงนาม RCEP ซึ่งถือเป็นความตกลงการค้าเสรีฉบับประวัติศาสตร์ โดยทราบดีว่าประเทศสมาชิกต้องเผชิญกับความท้าทายมากมาย เนื่องจากความแตกต่างของระดับการพัฒนาทางเศรษฐกิจ และความอ่อนไหวที่แตกต่างกันของแต่ละประเทศ และล่าสุดจากสถานการณ์การแพร่ระบาดของไวรัสโควิด-19
นายกรัฐมนตรีไทยเน้นย้ำว่า ความตกลง RCEP เป็นความตกลงการค้าเสรีที่ใหญ่ที่สุดในโลก มีคุณภาพ มาตรฐานสูง และมีนัยสำคัญต่อการยกระดับความสามารถในการแข่งขันและผลประโยชน์ในเชิงพาณิชย์ของทุกประเทศ พร้อมเชื่อว่า การรวมตัวกันของประเทศสมาชิกจะเสริมสร้างให้ภูมิภาค RCEP มีสภาวะแวดล้อมที่เอื้ออำนวยและดึงดูดการค้าการลงทุนจากทั่วโลก ทำให้ประเทศสมาชิกมีความสามารถและความยืดหยุ่นในการรับมือกับปัญหาความท้าทายทางเศรษฐกิจได้มากขึ้นในอนาคต รวมทั้งจะเป็นเครื่องมือขับเคลื่อนเศรษฐกิจโลกไปสู่การค้าที่เสรีมากขึ้น ส่งผลให้ภูมิภาคและประชาชนของพวกเราได้รับประโยชน์อย่างเท่าเทียมและยั่งยืนต่อไป
หลังจากนั้น นายกรัฐมนตรีได้เข้าร่วมพิธีลงนามความตกลงหุ้นส่วนทางเศรษฐกิจระดับภูมิภาค (RCEP) โดยผู้แทนจาก 15 ประเทศ ในส่วนของไทย นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นผู้ลงนาม และนายกรัฐมนตรีเป็นสักขีพยานในการลงนาม
อนึ่ง ในเวลา 14.00 น. นายกรัฐมนตรีได้เข้าร่วมพิธีปิดการประชุมสุดยอดอาเซียน ครั้งที่ 37 โดยในพิธี นายกรัฐมนตรีเวียดนามได้กล่าวถ้อยแถลง และส่งมอบค้อนประธานอาเซียนให้แก่ เอกอัครราชทูตบรูไนประจำเวียดนาม และสมเด็จพระราชาธิบดีแห่งบรูไนฯ ทรงกล่าวถ้อยแถลงตอบ
วันอาทิตย์ที่ 15 พฤศจิกายน 2563
ดีอีเอส จับมือ มูลนิธิพัฒนานวัตกรรมสุขภาพ จัด Digital Run2020 หนุนคนไทยสุขภาพดี นำรายได้มอบมูลนิธิคนพิการไทย
ดีอีเอส จับมือ มูลนิธิพัฒนานวัตกรรมสุขภาพ จัด Digital Run2020 หนุนคนไทยสุขภาพดี นำรายได้มอบมูลนิธิคนพิการไทย
เมื่อวันที่15พฤศจิกายน2563 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานพิธีเปิดงานเดินวิ่งการกุศล Digital Run2020โดยมีนายภุชพงค์โนดไธสงรองปลัดกระทรวงดิจิทัลกล่าวรายงานซึ่งเป็นกิจกรรมจัดขึ้นโดยกระทรวงดิจิทัลเพื่อเศรษฐกิจและสังคมร่วมกับมูลนิธิพัฒนานวัตกรรมสุขภาพเพื่อส่งเสริมให้เยาวชนและประชาชนได้ใช้เวลาให้เกิดประโยชน์ด้วยการออกกาลังกายสร้างสุขภาพและเป็นเวทีในการสร้างความตระหนักในการรักษาสุขภาพไม่ให้เจ็บป่วยด้วยโรคไม่ติดต่อเรื้อรังอาทิโรคเบาหวานโรคหัวใจอีกทั้งเพื่อประชาสัมพันธ์นวัตกรรมสุขภาพด้านการสื่อสารความรู้สุขภาพเฉพาะบุคคล(Health Literacy)หรือH4U (Health for You)และในการจัดกิจกรรมครั้งนี้ยังนาเงินรายได้ส่วนหนึ่งสนับสนุนกิจกรรมของมูลนิธิคนพิการไทย สำหรับบรรยากาศงานเป็นไปด้วยความสนุกสนาน ซึ่งได้รับเกียรติจากคณะผู้บริหารกระทรวงดิจิทัลฯอาทินายภูเวียงประคำมินทร์รองปลัดกระทรวงดิจิทัลฯนางปิยนุชวุฒิสอน และนางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมและพี่น้องประชาชนนักวิ่งเข้าร่วมกิจกรรมกันจำนวนมาก ณลานอเนกประสงค์(หน้าอาคารสำนักงานใหญ่)บริษัทกสทโทรคมนาคมจำกัด(มหาชน)แจ้งวัฒนะ
_________________
วันอาทิตย์ที่ 15 พฤศจิกายน 2563
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
นายอนุชา บูรพชัยศรี โฆษกประจำสำนักนายกรัฐมนตรี เผย จากการประชุมสุดยอดผู้นำอาเซียน และการประชุมผู้นำที่เกียวข้องตลอดระยะเวลา 4วันที่ผ่านมา สังเกตได้ว่าแต่ละประเทศได้หยิบยกประเด็นการฟื้นฟูเศรษฐกิจหลังวิกฤตโควิด-19 เป็นประเด็นหลักในการหารือร่วมกัน ดังนั้นรัฐบาลจึงอยากเสนอให้ประชาชนมีส่วนร่วมช่วยกันแก้ไขปัญหาโดยเฉพาะปัญหาเศรษฐกิจ หลังจากที่คนไทยทุกภาคส่วนร่วมมือกันควบคุมการแพร่ระบาดไวรัสโควิด-19 ได้เป็นอย่างดี จนปัจจุบันประเทศไทยสามารถก้าวข้ามปัญหาการแพร่ระบาดของโควิด-19 ได้ดีในระดับที่น่าพอใจจนได้รับคำชมเชยจากนานาประเทศ และองค์กรต่างชาติมากมาย
อีกทั้ง ปัจจุบันรัฐบาลได้เร่งผลักดันการจัดหาวัคซีนผ่าน 3 แนวทางหลัก ได้แก่
1.สนับสนุนงบประมาณให้กับหน่วยงานวิจัยภายในประเทศ
2.จัดสรรงบประมาณสนับสนุนการร่วมผลิตวัคซีนกับต่างประเทศ
3.การจัดซื้อ เพื่อนำเข้าวัคซีนจากต่างประเทศในอนาคต
อย่างไรก็ตาม ปัญหาที่ยังต้องเร่งแก้ไข คือ ปัญหาเศรษฐกิจ ซึ่งหลายมาตรการที่ดำเนินการแล้วประสบความสำเร็จ ได้รับการตอบรับที่ดีจากประชาชน ทั้งโครงการคนละครึ่ง เราเที่ยวด้วยกัน ช้อปดีมีคืน บัตรสวัสดิการแห่งรัฐ และมาตรการอื่นๆ ที่กำลังจะออกมาเพิ่อเร่งต่อยอดเศรษฐกิจและบรรเทาปัญหาความเดือดร้อนของพี่น้องประชาชนในทุกระดับชั้น โดยรัฐบาลได้ย้ำให้แต่ละหน่วยงาน ทำการตรวจสอบและดูแลแต่ละโครงการให้ประโยชน์ถึงมือพี่น้องประชาชนมากที่สุด
โฆษกประจำสำนักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่คิดปิดกั้น การแสดงออกทางการเมือง เพียงแต่อยากเห็นการชุมนุมเป็นไปในทางสร้างสรรค์ เคารพกฎหมาย และไม่ขัดต่อขนบธรรมเนียมประเพณีที่ดีงามของไทย
สิ่งที่รัฐบาลเป็นกังวลอย่างมากคือการสื่อสารในโซเชียลมีเดีย ซึ่งมีการเผยแพร่ข่าวปลอม หรือการบิดเบือนข้อมูลข่าวสาร (Fake News) และจากการตรวจสอบพบว่ามีปริมาณค่อนข้างมาก
อีกทั้งยังมีการเสียดสีกลุ่มประชาชนผู้มีความคิดเห็นที่แตกต่าง ซึ่งจะยิ่งทำให้กลุ่มต่างๆ เกิดความขัดแย้ง การเข้าใจผิด และอาจเกิดปัญหาบานปลายได้
รัฐบาลจึงอยากขอเชิญชวนกลุ่มผู้เห็นต่างทุกกลุ่ม ร่วมกันนำเสนอแนวทางแก้ปัญหาด้านอื่นนอกเหนือจากประเด็นทางการเมือง โดยเฉพาะการนำเสนอข้อคิดเห็นที่เป็นประโยชน์ในการแก้ไขปัญหาเศรษฐกิจในมาตรการหรือโครงการต่าง ๆ
รัฐบาลขอยืนยันว่า รัฐบาลยินดีและพร้อมรับฟังข้อเสนอ ข้อเรียกร้องที่สามารถนำมาเป็นแนวทางให้ประเทศไทยสามารถก้าวผ่านวิกฤตเศรษฐกิจหลังการแพร่ระบาดโควิด-19 ได้ หากแนวคิดใดที่เป็นข้อเสนอที่ดีและเหมาะสม รัฐบาลก็พร้อมนำมาปฏิบัติเพิ่อให้เกิดเป็นรูปธรรมและพร้อมผลักดันเพื่อช่วยเหลือประชาชนทุกคน
โฆษกประจำสำนักนายกรัฐมนตรียังย้ำว่า ข้อเรียกร้องต่างๆ รวมทั้งการแก้ไขรัฐธรรมนูญต้องดำเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ซึ่งน่าจะเป็นการดำเนินการที่ถูกต้องตามระบบนิติรัฐ นิติธรรม ซึ่งรัฐบาลหวังให้มีแนวทางการแก้ปัญหาที่ไม่ส่งผลกระทบต่อระบบเศรษฐกิจในวงกว้าง และหลีกเลี่ยงผลกระทบต่อประชาชนส่วนใหญ่โดยรวม
---------------------
วันพฤหัสบดีที่ 19 พฤศจิกายน 2563
กสร. พร้อมเดินหน้าต่อ หลัง ครม. มีมติเห็นชอบในหลักการ ร่างประกาศคณะกรรมการแรงงานรัฐวิสาหกิจสัมพันธ์ 3 ฉบับ
กรมสวัสดิการและคุ้มครองแรงงาน พร้อมเสนอร่างประกาศ คกก.แรงงานรัฐวิสาหกิจสัมพันธ์เกี่ยวกับมาตรฐานขั้นต่ำของสภาพการจ้างในรัฐวิสาหกิจ 3 ฉบับ ให้คณะกรรมการตรวจสอบร่างกฎหมายและร่างอนุบัญญัติพิจารณา คาดใช้เวลาอีกไม่เกิน 3 เดือน จะประกาศในราชกิจจานุเบกษา
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีมีมติเห็นชอบในหลักการร่างประกาศคณะกรรมการแรงงานรัฐวิสาหกิจสัมพันธ์เกี่ยวกับมาตรฐาน ขั้นต่ำของสภาพการจ้างในรัฐวิสาหกิจ 3 ฉบับ ได้แก่ การยกเลิกประกาศเดิม 1 ฉบับ และพร้อมใช้หลักเกณฑ์ใหม่อีก 2 ฉบับ ดังนี้ 1. ร่างประกาศคณะกรรมการแรงงานรัฐวิสาหกิจสัมพันธ์ เรื่อง ยกเลิกประกาศคณะกรรมการรัฐวิสาหกิจสัมพันธ์ว่าด้วยหลักเกณฑ์การจ่ายค่ารักษาพยาบาล กรณีประสบอันตรายหรือเจ็บป่วย ค่าทำศพกรณีตาย อันมิใช่เนื่องจากการทำงาน ค่าช่วยเหลือบุตร และค่าช่วยเหลือการศึกษาของบุตร 2. ร่างประกาศฯ เรื่องหลักเกณฑ์การจ่ายค่ารักษาพยาบาลกรณีประสบอันตรายหรือเจ็บป่วย ค่าทำศพกรณีตาย อันมิใช่เนื่องจากการทำงาน และ 3. ร่างประกาศฯ เรื่องหลักเกณฑ์การจ่ายค่าช่วยเหลือบุตร และค่าช่วยเหลือการศึกษาของบุตร ซึ่งจะส่งผลให้พนักงานรัฐวิสาหกิจ 306,887 คน ได้รับการคุ้มครองในเรื่องของการดำเนินการกรณีผู้ป่วยฉุกเฉินวิกฤต เพื่อรองรับการจ่ายเงินคืนแก่สถานพยาบาลได้โดยเร็ว ขณะเดียวกัน ลูกจ้างยังได้รับสิทธิประโยชน์เพิ่มขึ้นจากเดิม เช่น เพิ่มสิทธิในการได้รับค่าใช้จ่ายเพื่อการสร้างเสริมสุขภาพและการป้องกันโรค และค่าใช้จ่ายเพื่อการตรวจสุขภาพ และปรับอัตราสิทธิในการได้รับค่ารักษาพยาบาลในสถานพยาบาลของเอกชนประเภทผู้ป่วยในให้สูงขึ้น รวมทั้ง สามารถเบิกค่ารักษาพยาบาลโดยใช้ระบบการเบิกจ่ายตรงได้ด้วย และได้ปรับอัตราจ่ายค่าทำศพจากประกาศเดิมให้เหมาะสมกับสภาวการณ์ด้านเศรษฐกิจในปัจจุบัน นอกจากนี้ ยังได้ปรับอัตราเงินช่วยเหลือบุตรจากเดือนละ 50 บาท เป็นเดือนละ 200 บาท และเพิ่มสิทธิการเบิกค่าช่วยเหลือการศึกษาของบุตรให้รวมถึงการศึกษาในระดับปริญญาตรีด้วย
อธิบดี กสร. กล่าวเพิ่มเติมว่า ขั้นตอนต่อไปหลังครม. เห็นชอบในหลักการแล้ว กสร. จะเร่งดำเนินการตามขั้นตอนทันที โดยนำร่างประกาศฯ ทั้ง 3 ฉบับ ส่งให้คณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของสำนักงานหลักประกันสุขภาพแห่งชาติ (สปสช.) ไปประกอบการพิจารณา และให้รับความเห็นของกระทรวงการคลังและสำนักงบประมาณไปพิจารณาดำเนินการต่อไปด้วย และเมื่อผ่านการพิจารณาของคณะกรรมการฯ จะได้นำร่างประกาศฯ ดังกล่าวเสนอต่อรัฐมนตรีว่าการกระทรวงแรงงานลงนาม ซึ่งคาดว่าจะใช้เวลาอีกประมาณ 3 เดือน จะประกาศในราชกิจจานุเบกษาได้
วันพฤหัสบดีที่ 19 พฤศจิกายน 2563
คลังมั่นใจเศรษฐกิจไทยจะสามารถฟื้นตัวได้ต่อเนื่อง หลัง S&P Global Ratings ยืนยันคงอันดับความน่าเชื่อถือของประเทศไทยที่ BBB+
ก.คลังมั่นใจ ศก.จะสามารถฟื้นตัวได้ต่อเนื่อง หลัง S&P Global Ratings ยืนยันคงอันดับความน่าเชื่อถือของไทยที่ BBB+ พร้อมแสดงความเชื่อมั่นศักยภาพและเสถียรภาพของ ศก.ไทย ขณะ GDP ไตรมาสที่ 3 ของไทยดีกว่าที่คาดการณ์และ ศก.ไทยทั้งปี 2563 มีแนวโน้มปรับดีขึ้น
“กระทรวงการคลังมั่นใจเศรษฐกิจไทยจะสามารถฟื้นตัวได้ต่อเนื่อง หลังบริษัท S&P Global Ratings ยืนยันคงอันดับความน่าเชื่อถือของประเทศไทยที่ BBB+ พร้อมแสดงความเชื่อมั่นในศักยภาพและเสถียรภาพของเศรษฐกิจไทย ขณะที่ตัวเลข GDP ไตรมาสที่ 3 ของไทยดีกว่าที่คาดการณ์และเศรษฐกิจไทยทั้งปี 2563 มีแนวโน้มปรับตัวดีขึ้น”
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “บริษัท S&P Global Ratings (S&P) สถาบันจัดอันดับความน่าเชื่อถือยืนยันคงอันดับความน่าเชื่อถือของประเทศไทย (Sovereign Credit Rating) ที่BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง นอกจากนี้หนี้รัฐบาลอยู่ในระดับที่ไม่น่ากังวลและสถานการณ์ทางการเมืองปัจจุบันไม่ส่งผลกระทบอย่างมีนัยสำคัญต่อการเติบโตทางเศรษฐกิจของประเทศและประสิทธิภาพการดำเนินนโยบายของรัฐบาลอีกทั้งคาดการณ์ว่าเศรษฐกิจไทยจะฟื้นตัวในช่วง 1 –2 ปีข้างหน้า
กระทรวงการคลังมั่นใจว่าการยืนยันคงอันดับความน่าเชื่อถือของประเทศไทยและการคาดการณ์เศรษฐกิจไทยของ S&P ครั้งนี้ จะช่วยสร้างความเชื่อมั่นของนักลงทุนทั้งในและต่างประเทศที่มีต่อเศรษฐกิจไทยที่กำลังปรับตัวดีขึ้นอย่างต่อเนื่องและสนับสนุนให้รัฐบาลดำเนินนโยบายเพื่อการฟื้นฟูและรักษาเสถียรภาพทางเศรษฐกิจต่อไป หลังจากในช่วงไตรมาส 3 ของปี 2563 เศรษฐกิจไทยเริ่มส่งสัญญาณฟื้นตัวชัดเจนสะท้อนจากGDP ไตรมาส 3 ปี 2563 หดตัวน้อยกว่าที่คาดการณ์ไว้ที่ร้อยละ -6.4 ต่อปีและหากเทียบกับไตรมาสที่ 2 โดยปรับผลของฤดูกาลออกแล้วเศรษฐกิจไทยในไตรมาส 3 ปี 2563 ขยายตัวได้สูงถึงร้อยละ+6.5 (QoQ_SA) ซึ่งแสดงให้เห็นว่าเศรษฐกิจไทยได้ผ่านจุดต่ำสุดแล้ว สำหรับทั้งปี 2563 สำนักงานสภาพัฒนาการเศรษฐกิจและสังคมแห่งชาติคาดว่าเศรษฐกิจไทยจะหดตัวที่ร้อยละ -6.0 ต่อปีเป็นการปรับประมาณการดีขึ้นจากเดือนสิงหาคม2563 ที่คาดว่าจะหดตัวร้อยละ -7.5 ต่อปีขณะที่เสถียรภาพทางการคลังของไทยยังอยู่ในระดับเข้มแข็งสะท้อนจากสัดส่วนหนี้สาธารณะ ณ สิ้นเดือนกันยายน 2563 อยู่ที่ร้อยละ 49.4 ต่อ GDP ซึ่งยังอยู่ภายใต้กรอบวินัยการเงินการคลังที่ตั้งไว้ตามพระราชบัญญัติวินัยการเงินการคลังของรัฐพ.ศ. 2561 ทำให้กระทรวงการคลังมีความพร้อมในการออกมาตรการสนับสนุนการฟื้นตัวของเศรษฐกิจเพิ่มเติมให้สอดคล้องกับสถานการณ์เศรษฐกิจที่เปลี่ยนแปลงไปในอนาคต
สำหรับการดำเนินนโยบายเศรษฐกิจในระยะถัดไปกระทรวงการคลังจะมุ่งส่งเสริมการลงทุนภาคเอกชนให้รักษาระดับการจ้างงานภายในประเทศ และการเร่งรัดการเบิกจ่ายงบประมาณของภาครัฐและรัฐวิสาหกิจเพื่อให้เม็ดเงินเข้าสู่ระบบเศรษฐกิจอย่างต่อเนื่องซึ่งจะเป็นแรงสนับสนุนให้เศรษฐกิจไทยฟื้นตัวอย่างต่อเนื่องและยั่งยืนต่อไป”
สำนักนโยบายเศรษฐกิจมหภาค สำนักงานเศรษฐกิจการคลัง
โทร. 0-2273-9020ต่อ 3256
วันศุกร์ที่ 20 พฤศจิกายน 2563
อธิบดีกรมการจัดหางาน สั่งปูพรมตรวจสถานประกอบการ เตือนรับต่างด้าวไม่มีใบอนุญาตทำงาน มีโทษทั้งจำ-ทั้งปรับ
นายสุชาติ พรชัยวิเศษกุล อธิบดีกรมการจัดหางาน สั่งการ กกจ.บูรณาการร่วมกับสำนักงานตำรวจแห่งชาติ สำนักงานตรวจคนเข้าเมืองและกรมการปกครอง ลงพื้นที่ตรวจสอบทั่วประเทศ เพื่อป้องกันและสกัดการระบาดของโรคโควิด-19 จากแรงงานต่างด้าวที่ลักลอบเข้ามาทำงานในไทย
นายสุชาติ กล่าวว่า กรมการจัดหางาน ดำเนินการตามตามนโยบาย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ในด้านการเฝ้าระวังคนต่างด้าวลักลอบเดินทางเข้าประเทศไทยโดยผิดกฎหมายและไม่ผ่านการคัดกรองโรค เพื่อป้องกันการแพร่ระบาดของโรคโควิด-19 โดยบูรณาการร่วมกับหน่วยงานราชการที่เกี่ยวข้อง และขอความร่วมมืออย่าอำนวยความสะดวกให้คนต่างด้าวหลบหนีเข้าเมือง โดยเฉพาะผู้ประกอบการขอให้งดรับแรงงานต่างด้าวที่หลบหนีเข้ามาแบบผิดกฎหมาย เนื่องจากสถานการณ์การแพร่ระบาดในประเทศเพื่อนบ้านยังมีความน่ากังวล จึงได้สั่งการให้สำนักงานจัดหางานจังหวัดทั่วประเทศ สำนักงานจัดหางานในพื้นที่กรุงเทพมหานคร พื้นที่ 1- 10 ลงพื้นที่เข้มงวดตรวจสอบแรงงานต่างด้าวที่เข้ามาทำงานในประเทศไทย ต้องมีใบอนุญาตทำงาน โดยเฉพาะสำนักงานจัดหางานจังหวัด 10 จังหวัดที่มีชายแดนติดกับประเทศเมียนมา ได้แก่ กาญจนบุรี ชุมพร เชียงราย เชียงใหม่ ตาก ประจวบคีรีขันธ์ เพชรบุรี แม่ฮ่องสอน ระนอง และราชบุรี ได้กำชับให้ดำเนินการตามมาตรการของศบค.อย่างเคร่งครัดเป็นพิเศษ
“ ที่ผ่านมามีการดำเนินคดีนายจ้าง/สถานประกอบการที่จ้างคนต่างด้าวที่ไม่มีใบอนุญาตทำงาน จำนวน 1,569 ราย ดำเนินคดีแรงงานต่างด้าวไปแล้ว จำนวน 1,955 คน และผลักดันส่งกลับแรงงานแล้ว จำนวน 1,470 คน คิดเป็นเงินค่าปรับรวม 13,465,800 บาท (ข้อมูลตั้งแต่วันที่ 1 ต.ค. 2562 – 30 ก.ย. 2563) โดยคนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับตั้งแต่ 5,000 – 50,000 บาท และถูกผลักดันส่งกลับ ส่วนนายจ้างที่จ้างคนต่างด้าวโดยไม่มีใบอนุญาตทำงานหรือให้คนต่างด้าวทำงานนอกเหนือจากที่มีสิทธิจะทำได้ มีโทษปรับ 10,000-100,000 บาทต่อคนต่างด้าวที่จ้างหนึ่งคน หากกระทำผิดซ้ำต้องมีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจำทั้งปรับ และห้ามจ้างคนต่างด้าวทำงานเป็นเวลา 3 ปี” อธิบดีกรมการจัดหางาน กล่าว
ทั้งนี้ กรมการจัดหางานขอความร่วมมือผู้ที่พบเห็นคนต่างด้าวทำงานผิดกฎหมาย หรือพบการกระทำความผิดเกี่ยวกับการทำงานของคนต่างด้าว สามารถแจ้งเบาะแสหรือร้องเรียนได้ที่ กองทะเบียนจัดหางานกลางและคุ้มครองคนหางาน กรมการจัดหางาน โทร 0 2354 1729 หรือสำนักงานจัดหางานกรุงเทพมหานครพื้นที่ 1-10 หรือที่สำนักงานจัดหางานจังหวัดทุกจังหวัด หรือโทร.สายด่วนกระทรวงแรงงาน 1506 กด 2 กรมการจัดหางาน เพื่อให้เจ้าหน้าที่เข้าตรวจสอบต่อไป
วันพฤหัสบดีที่ 19 พฤศจิกายน 2563
รองโฆษก แจง ครอบครองจำหน่าย “โคเคน” ผิดกฎหมาย กฎกระทรวง สธ.ล่าสุดเพื่อประโยชน์ทางการแพทย์และราชการเท่านั้น
รองโฆษก แจง ครอบครองจำหน่าย “โคเคน” ผิดกฎหมาย กฎกระทรวง สธ.ล่าสุดเพื่อประโยชน์ทางการแพทย์และราชการเท่านั้น
เมื่อวันที่ 19 พ.ย. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า จากกรณีประกาศกฎกระทรวงสาธารณสุข การอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท 2 (มอร์ฟีน โคเคน เป็นต้น) พ.ศ. 2563 ขณะนี้เกิดความเข้าใจคลาดเคลื่อนว่ารัฐ เปิดให้ครอบครองและจำหน่ายยาเสพติดให้โทษในประเภท 2 ได้ จึงขอชี้แจงว่า กฎกระทรวงดังกล่าว เป็นไปเพื่อประโยชน์ทางการแพทย์และทางราชการเท่านั้น ไม่ว่าจะเป็น เพื่อการรักษาหรือป้องกันโรคให้แก่ผู้ป่วยหรือสัตว์ป่วยในทางการแพทย์ เพื่อการวิเคราะห์หรือการศึกษาวิจัยทางการแพทย์หรือวิทยาศาสตร์ และประโยชน์ทางราชการอื่น โดยกฎกระทรวงนี้ ไม่ได้เป็นการถอดมอร์ฟีน หรือ โคเคน ออกจากรายการยาเสพติดให้โทษแต่อย่างใด จึงขอประชาชนอย่าหลงเชื่อข่าวลวงในโลกออนไลน์ และใช้ความละเอียดรอบคอบในการรับข้อมูลข่าวสาร
น.ส.ไตรศุลี กล่าวว่า กฎกระทรวงสาธารณสุข การอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท 2 มีผลบังคับใช้ภายใน 240 วันนับจากวันที่ 16 พ.ย. 2563 ผู้จะขออนุญาตจำหน่ายหรือมีไว้ในครอบครอง ต้องมีคุณสมบัติ 1. เป็นกระทรวง ทบวง กรม องค์การบริหารส่วนท้องถิ่น กรุงเทพมหานคร สภากาชาดไทย หรือองค์การเภสัชกรรม 2. เป็นผู้ประกอบการขนส่งสาธารณะระหว่างประเทศ 3. เป็นผู้ประกอบวิชาชีพเวชกรรม ผู้ประกอบวิชาชีพเภสัชกรรม ผู้ประกอบวิชาชีพทันตกรรม หรือผู้ประกอบวิชาชีพการสัตวแพทย์ชั้นหนึ่ง โดยการขออนุญาตเป็นไปตามที่กฎกระทรวงกำหนด เท่านั้น
“ในสังคมออนไลน์มีข้อถกเถียงเกี่ยวกับกฎกระทรวงนี้เป็นวงกว้าง นอกจากนี้ยังทำให้ประชาชนจำนวนหนึ่งเข้าใจว่ารัฐบาลเปิดให้สามารถครอบครองหรือจำหน่าย มอร์ฟีน โคเคน ได้แล้ว จึงขอยืนยันว่าไม่เป็นความจริง โดยกฎกระทรวงดังกล่าวมีไว้เพื่อประโยชน์ทางการแพทย์และราชการเท่านั้น ผู้ที่ครอบครองหรือจำหน่ายยาเสพติดให้โทษประเภทที่ 2 ยังมีความผิดตามกฎหมาย ทั้งนี้ ขอให้ประชาชนใช้ความรอบคอบในการรับข้อมูลข่าวสาร และอย่าหลงเชื่อข่าวลวงว่าสามารถครอบครองหรือจำหน่ายยาเสพติดให้โทษประเภทที่ 2 ได้แล้ว” น.ส.ไตรศุลี กล่าว
วันพฤหัสบดีที่ 19 พฤศจิกายน 2563
แถลงการณ์นายกรัฐมนตรี 19 พฤศจิกายน 2563
โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ออกแถลงการณ์นายกรัฐมนตรี
วันที่ 19 พฤศจิกายน 2563 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ออกแถลงการณ์นายกรัฐมนตรี โดยมีรายละเอียดดังต่อไปนี้
แถลงการณ์นายกรัฐมนตรี 19 พฤศจิกายน 2563
-----------------------------------------
จากสถานการณ์การชุมนุมในห้วงที่ผ่านมา ซึ่งรัฐบาลและทุกฝ่ายกำลังร่วมกันหาทางออกโดยสงบและสันติ บนพื้นฐานของกระบวนการตามกฎหมาย และการปกครองระบอบประชาธิปไตยอันมีพระมหากษัตริย์ทรงเป็นประมุข อย่างไรก็ตาม สถานการณ์ดังกล่าวยังไม่มีท่าทีที่จะบรรเทาลง แม้รัฐบาลได้แสดงความจริงใจในการแก้ปัญหา โดยหน่วยงานด้านความมั่นคงได้ใช้ความพยายามปฏิบัติหน้าที่ ในการรักษาความสงบเรียบร้อย รวมทั้งติดตาม และประเมินสถานการณ์อย่างใกล้ชิด ดำเนินการต่าง ๆ ตามหลักสากล ด้วยความระมัดระวัง โดยตั้งอยู่บนพื้นฐานของการรักษาบรรยากาศของความรักความสามัคคี ปรองดองของทุกคนในชาติ เพื่อรักษาผลประโยชน์ของบ้านเมือง และประชาชนส่วนใหญ่ของประเทศ เป็นสำคัญ
ปัจจุบันสถานการณ์ยังคงไม่คลี่คลายไปในทิศทางที่ดีนัก และมีแนวโน้มจะพัฒนาไปสู่ความขัดแย้ง นำไปสู่ความรุนแรงมากยิ่งขึ้น หากปล่อยให้เป็นเช่นนี้ต่อไปอาจเกิดความเสียหายต่อประเทศชาติ และสถาบันอันเป็นที่รักยิ่ง รวมทั้งความสงบสุขปลอดภัยในชีวิตและทรัพย์สินของประชาชนโดยทั่วไป รัฐบาลและหน่วยงานด้านความมั่นคงจึงจำเป็นต้องเพิ่มความเข้มข้นในการปฏิบัติ โดยจะบังคับใช้กฎหมายทุกฉบับ ทุกมาตราที่มีอยู่ ดำเนินการต่อผู้ชุมนุมที่กระทำความผิด ฝ่าฝืนกฎหมาย เพิกเฉยต่อการเคารพสิทธิเสรีภาพของบุคคลอื่น โดยจะดำเนินคดีต่าง ๆ ให้เป็นไปตามกระบวนการยุติธรรมของประเทศ ที่สอดคล้องกับหลักการสากล
จึงขอแจ้งมาเพื่อทราบโดยทั่วกัน
วันพฤหัสบดีที่ 19 พฤศจิกายน 2563
นายกฯ ปลื้ม ผลักดันการลงนาม RCEP สำเร็จ ถือเป็นประวัติศาสตร์หน้าใหม่การค้าโลก
นายกฯ ปลื้ม ผลักดันการลงนาม RCEP สำเร็จ ถือเป็นประวัติศาสตร์หน้าใหม่การค้าโลก
วันนี้ (วันที่ 19 พฤศจิกายน 2563) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสำเร็จที่สามารถมีการลงนามในความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership: RCEP) เมื่อวันอาทิตย์ที่ 15 พฤศจิกายน 2563 ที่ผ่านมา หลังใช้เวลาในการเจรจากว่า 7 ปี
ทั้งนี้ ความตกลง RCEP จะเป็นความตกลงการค้าเสรีที่มีขนาดใหญ่ที่สุดในโลก ประกอบด้วยสมาชิก 15 ประเทศ คือสมาชิกอาเซียน 10 ประเทศ และประเทศคู่เจรจาอาเซียนอีก 5 ประเทศ ได้แก่ ออสเตรเลีย จีน ญี่ปุ่น เกาหลีใต้ และนิวซีแลนด์ ซึ่งถือว่าเป็นความตกลงความร่วมมือทางการค้าที่มีตลาดขนาดใหญ่ที่สุดในประวัติศาสตร์ที่ได้เคยลงนามกัน ประเทศที่เข้าร่วมตกลงกันทั้ง 15 ประเทศมีประชากรรวมคิดเป็น 30% ของประชากรโลก (เกือบ 2,252 ล้านคน) และมี GDP รวมกันคิดเป็น 30% ของ GDP โลก (กว่า 26.2 ล้านล้านเหรียญสหรัฐฯ หรือประมาณ 817.7 ล้านล้านบาท) มีมูลค่าการค้ารวมคิดเป็น 27.4% ของมูลค่าการค้าโลก (กว่า 10.4 ล้านล้านเหรียญสหรัฐฯ หรือประมาณ 326 ล้านล้านบาท)
ซึ่งการลงนามครั้งนี้ถือเป็นความสำเร็จจากความพยายามของประเทศไทยในการเจรจาในวาระที่ไทยเป็นประธานการประชุมสุดยอดอาเซียน เมื่อปี 2562 ซึ่งความตกลง RCEP นี้ มีการเจรจากันมาอย่างยาวนานตั้งแต่การประกาศให้มีการเริ่มเจรจาจัดทำความตกลง RCEP อย่างเป็นทางการในปี 2556
โฆษกประจำสำนักนายกรัฐมนตรีกล่าวว่า เป็นความภูมิใจ ที่รัฐบาลจะเพิ่มโอกาส และเพิ่มศักยภาพในการแข่งขันให้แก่สินค้าไทย ซึ่งคาดว่าจะได้รับประโยชน์เพิ่มเติมเมื่อเปรียบเทียบกับ FTA ที่ไทยมีอยู่เนื่องจากมีการเปิดตลาดยกเว้นภาษีใน RCEP เพิ่มมากขึ้น โดยข้อตกลงหุ้นส่วนทางเศรษฐกิจที่ครอบคลุมระดับภูมิภาค (RCEP)นี้ เป็นข้อตกลงที่จะขยายและกระชับความผูกพันของอาเซียนกับออสเตรเลีย จีน ญี่ปุ่น เกาหลี และนิวซีแลนด์
ซึ่งวัตถุประสงค์ของข้อตกลง RCEP คือการสร้างความร่วมมือทางเศรษฐกิจที่ทันสมัย ครอบคลุม คุณภาพสูงและเป็นประโยชน์ร่วมกัน ซึ่งจะเอื้อต่อการขยายตัวของการค้าและการลงทุนในภูมิภาคและสนับสนุนการเติบโตและการพัฒนาทางเศรษฐกิจของโลก ดังนั้นจะนำมาซึ่งโอกาสทางการตลาดและการจ้างงานให้กับธุรกิจ และผู้คนในภูมิภาค
อีกทั้ง ข้อตกลง RCEP เป็นข้อตกลงที่ไม่ได้ทำขึ้นเพื่อวันนี้เท่านั้น แต่ยังเป็นข้อตกลงสำหรับวันพรุ่งนี้ด้วย เป็นการปรับปรุงความครอบคลุมของเขตการค้าเสรีอาเซียนบวกหนึ่งที่มีอยู่ (FTA ของอาเซียนกับคู่เจรจา 5 ประเทศ) และคำนึงถึงความเป็นจริงทางการค้าที่เปลี่ยนแปลง และเกิดขึ้นใหม่ ร วมถึงยุคของพาณิชย์อิเล็กทรอนิกส์ศักยภาพของวิสาหกิจขนาดเล็ก ขนาดกลาง และขนาดย่อม การขยายตัวของภูมิภาค ห่วงโซ่คุณค่า และความซับซ้อนของการแข่งขันในตลาด นอกจากนี้ ข้อตกลง RCEP นี้เป็นการปรับปรุงและเสริมข้อตกลงที่มีอยู่แล้วในบทบัญญัติขององค์การการค้าโลก (WTO) อีกด้วย
วันพฤหัสบดีที่ 5 พฤศจิกายน 2563
รมว.ทส.​ 'วราวุธ'​ เปิดงานการจัดการที่อยู่อาศัยและที่ดินทำกินฯ ย้ำ​ การบูรณาการทุกภาคส่วนเพื่อแก้ไขปัญหาอย่างยั่งยืน
รมว.ทส.​ 'วราวุธ'​ เปิดงานการจัดการที่อยู่อาศัยและที่ดินทำกินฯ ย้ำ​ การบูรณาการทุกภาคส่วนเพื่อแก้ไขปัญหาอย่างยั่งยืน
นายวราวุธศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม​(รมว.ทส.)​เป็นประธานเปิดงาน​ "การจัดการที่อยู่อาศัยและที่ดินทำกินเพื่อคนทุกคน" ​พร้อมด้วย​นายจตุพร​บุรุษพัฒน์​ปลัดกระทรวงทรัพยากรธรรมชาติและสิ่งแวดล้อมซึ่งจัดขึ้นโดยเครือข่ายขบวนองค์กรชุมชน​และเครือข่ายภาคประชาชนจัดงานวันที่อยู่อาศัยโลก(ภาคเหนือ)โดยมีนายบัณฑูรล่ำซำประธานกรรมการภาคเอกชนโครงการรักษ์ป่าน่านนางธารทิพย์ศิรินุพงศ์ผู้แทนบริษัทไทยเบฟเวอเรจจำกัด(มหาชน)ผู้แทนภาคประชาสังคมและผู้แทนขบวนองค์กรชุมชนจาก17จังหวัดภาคเหนือ​ร่วมงาน​ เมื่อวันที่ 30ตุลาคม2563 ณ​บริเวณข่วงน่าน​จังหวัดน่าน
โอกาสนี้​รมว.ทส.​ได้รับฟังประกาศเจตนารมณ์พร้อมทั้งรับมอบข้อเสนอจากผู้แทนขบวนการองค์กรชุมชนจาก17จังหวัดภาคเหนือ​ซึ่งได้ยื่นข้อเสนอเพื่อให้หน่วยงานภาครัฐที่เกี่ยวข้องให้การสนับสนุนให้ชุมชนได้รับสิทธิการแก้ไขปัญหาที่ดินที่อยู่อาศัยอย่างจริงจังและให้หน่วยงานระดับจังหวัดบรรจุแผนการพัฒนาที่ดินที่อยู่อาศัยและการจัดการที่ดินเป็นแผนยุทธศาสตร์จังหวัด
รมว.ทส.​ยังได้กล่าวเน้นย้ำ​ให้ทุกภาคส่วนบูรณาการ​ร่วมมือกันในการแก้ไขปัญหา​ที่ดิน​ที่อยู่อาศัย​โดยต้องมีการอนุรักษ์รวมถึงการใช้ประโยชน์จากทรัพยากรธรรมชาติอย่างรู้คุณค่าซึ่งจะเป็นการแก้ไขปัญหาได้อย่างยั่งยืน
หลังจากนั้นได้เดินทางไปโรงแรมน่านบูติครีสอร์ทเพื่อรับฟังรายงานสรุปผลการประชุมติดตามความก้าวหน้าโครงการน่านแซนบ๊อกซ์(Nan sandbox )
วันพฤหัสบดีที่ 5 พฤศจิกายน 2563
ผู้ช่วยรัฐมนตรีประจำกระทรวงยุติธรรม รับเรื่องราวร้องทุกข์จากประชาชน กรณีชาวบ้านในพื้นที่จังหวัดบึงกาฬ ถูกบริษัทจำหน่ายรถจักรยานยนต์หลอกให้ดำเนินการในเอกสารซื้อขายแต่ไม่ได้รับรถจักร
ผู้ช่วยรัฐมนตรีประจำกระทรวงยุติธรรม รับเรื่องราวร้องทุกข์จากประชาชน กรณีชาวบ้านในพื้นที่จังหวัดบึงกาฬ ถูกบริษัทจำหน่ายรถจักรยานยนต์หลอกให้ดำเนินการในเอกสารซื้อขายแต่ไม่ได้รับรถจักรยานยนต์ตามที่ตกลงกันไว้ ซ้ำยังโดนฟ้องเรียกค่าเสียหาย
ในวันอังคารที่ ๓ พฤศจิกายน ๒๕๖๓ เวลา ๑๓.๓๐ น. ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม รับเรื่องร้องทุกข์ของประชาชนในพื้นที่จังหวัดบึงกาฬ จากนายนิพนธ์ คนขยัน (อดีตนายกองค์การบริหารส่วนจังหวัดบึงกาฬ) กรณียื่นหนังสือร้องทุกข์ขอความช่วยเหลือต่อรัฐมนตรีว่าการกระทรวงยุติธรรม โดยมี ผู้อำนวยการกองพิทักษ์สิทธิและเสรีภาพ พร้อมด้วยผู้แทนจากกรมสอบสวนคดีพิเศษ และผู้เกี่ยวข้อง เข้าร่วมฯ สืบเนื่องจากชาวบ้านในพื้นที่จังหวัดบึงกาฬ จำนวน ๑๑๑ ราย ถูกตัวแทนของบริษัท มิตซูเจียงหนองคาย จำกัด (สาขาบึงกาฬ) ซึ่งประกอบกิจการขายรถจักรยานยนต์ และเป็นตัวแทนจำหน่ายรถจักรยานยนต์ของบริษัทอยุธยา แคปปิตอล ออโต้ ลีส จำกัด (มหาชน) ได้ชักชวนและหลอกลวงชาวบ้านให้มาทำยอดขายให้กับบริษัท มิตซูเจียงฯ ซึ่งชาวบ้านหลงเชื่อและโดยได้ทำการลงชื่อในเอกสาร ซึ่งชาวบ้านไม่ทราบว่าเป็นเอกสารเกี่ยวกับสัญญาเช่าซื้อ ต่อมาตัวแทนบริษัทมิตซูเจียงฯ ได้มอบเงินจำนวน ๔,๐๐๐ - ๕,๐๐๐ บาท ให้กับชาวบ้าน โดยอ้างว่าเป็นค่าดำเนินการดังกล่าว นอกจากนี้ ยังให้ชาวบ้านถ่ายภาพกับรถจักรยานยนต์โดนเสมือนว่าเป็นการส่งมอบรถให้กับชาวบ้าน แต่หลังจากนั้นบริษัท อยุธยาฯ ได้ยื่นเรื่องฟ้องชาวบ้าน ๒๗ ราย เรื่องผิดสัญญาเช่าซื้อและเรียกค่าเสียหายจำนวน ๑๐๐,๐๐๐ - ๑๔๐,๐๐๐ บาท ทำให้ปัจจุบันชาวบ้านที่ถูกดำเนินคดีได้รับความเดือดร้อนเป็นอย่างมาก เบื้องต้นอาจมีผู้เสียหายมากกว่า ๕๐๐ ราย อีกทั้งเกรงว่าชาวบ้านที่เหลืออาจจะถูกดำเนินคดีในลักษณะเดียวกัน ผู้แทนชาวบ้านจึงขอให้กระทรวงยุติธรรมและหน่วยงานที่เกี่ยวข้องช่วยเหลือกรณีดังกล่าว
สำหรับการช่วยเหลือในครั้งนี้ ในส่วนของกรมคุ้มครองสิทธิและเสรีภาพ โดยกองพิทักษ์สิทฺธิและเสรีภาพ กลุ่มงานจัดการเรื่องราวร้องทุกข์ ได้ดำเนินการตรวจสอบข้อเท็จจริง เบื้องต้นมีชาวบ้านยื่นเรื่องต่อสำนักงานยุติธรรมจังหวัดเพื่อขอทนายความให้ความช่วยเหลือจำนวน ๓๖ ราย พิจารณาแล้วและยกคำขอจำนวน ๒๖ ราย อยู่ระหว่างรอพิจารณา ๑๐ ราย และจะมีแนวทางการให้ความช่วยเหลือเพิ่มเติม ดังนี้ ๑) มอบกรมคุ้มครองสิทธิฯ ประสานบริษัท มิตซูเจียงฯ เพื่อสอบถามข้อเท็จจริงดังกล่าว ๒) มอบกรมคุ้มครองสิทธิฯ ตรวจสอบจำนวนชาวบ้านที่ถูกดำเนินคดี ๓) มอบกรมสอบสวนคดีพิเศษ ตรวจสอบข้อมูลในเชิงลึกว่าเข้าหลักเกณฑ์เป็นคดีพิเศษหรือไม่ ๔) เนื่องจากมีชาวบ้านได้รับความเสียหายจำนวนมาก จึงให้กรมสอบสวนคดีพิเศษและกรมคุ้มครองสิทธิฯ ลงพื้นที่ตรวจสอบข้อเท็จจริงเพิ่มเติม ในวันที่ ๑๗ พฤศจิกายน ๒๕๖๓ และ ๕) มอบหมายให้ศูนย์ยุติธรรมสร้างสุข กระทรวงยุติธรรม รับเรื่องดังกล่าว เพื่อดำเนินการให้ความช่วยเหลือประชาชนให้ได้รับความเป็นธรรมต่อไป
วันพฤหัสบดีที่ 5 พฤศจิกายน 2563
ปลัดกอบชัยฯ และคณะลงพื้นที่ระยอง เยี่ยมชมโรงงานอินโดรามา ผู้ผลิตเม็ดพลาสติก PET จากการรีไซเคิลขวดพลาสติกตามหลักเศรษฐกิจหมุนเวียน
นายกอบชัย สังสิทธิสวัสดิ์ ปลัดกระทรวงอุตสาหกรรม นำคณะลงพื้นที่เยี่ยมชมโรงงานบริษัท อินโดรามา โพลีเอสเตอร์ อินดัสตรี้ส์ จำกัด (มหาชน)
วันนี้ (4 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม นำคณะลงพื้นที่เยี่ยมชมโรงงานบริษัท อินโดรามา โพลีเอสเตอร์ อินดัสตรี้ส์ จำกัด (มหาชน) นิคมอุตสาหกรรมมาบตาพุด จังหวัดระยอง โดยได้เยี่ยมชมการดำเนินการ ขั้นตอนกระบวนการผลิตผลิตภัณฑ์เส้นใยสังเคราะห์โพลีเอสเตอร์ เม็ดพลาสติก PET และรีไซเคิลขวดพลาสติก PET และความพร้อมในการประกอบธุรกิจของบริษัทฯ ในการนำไปพัฒนาและปรับใช้ในการดำเนินโครงการต่างๆ ของอุตสาหกรรมไทย
โดย บริษัทฯ ได้ดำเนินการตามแนวทางเศรษฐกิจหมุนเวียน (Circular Economy) คือ 1) การรีไซเคิล โดยการใช้เทคโนโลยีใหม่เพื่อแก้ปัญหาขยะพลาสติก 2) การจัดเก็บ มีการคัดแยกแยกขยะพลาสติก การรีไซเคิลพลาสติก การให้ความรู้แก่นักเรียน นักศึกษาหรือการร่วมมือกับภาคส่วนต่างๆ 3) การบริโภค โดยการผลักดันการปรับแก้กฎหมายและข้อบังคับ 4) การจัดจำหน่าย คือ การจัดทำบัญชีการปล่อยก๊าซเรือนกระจก 5) การผลิต วัตถุดิบทางเลือก และประสิทธิภาพเชิงนิเวศในการดำเนินงาน และ 6) การออกแบบนวัตกรรมและการดูแลรับผิดชอบผลิตภัณฑ์ โดยการจัดการของเสียด้วยการนำวัตถุดิบที่ ซึ่งบริษัทฯ ได้นำพลาสติก PET ที่ผ่านการผลิตและบริโภคแล้วเข้าสู่กระบวนการผลิตใหม่ หรือนำมาใช้ซ้ำ ซึ่งตั้งอยู่บนหลักการการรักษาและเพิ่มการใช้ทรัพยากรอย่างมีประสิทธิภาพให้เกิดประโยชน์สูงสุด และการลดผลกระทบด้านสิ่งแวดล้อมให้น้อยที่สุด นอกจากนั้นในกระบวนการรีไซเคิล ยังประหยัดพลังงาน ทรัพยากรน้ำ และลดการปล่อยก๊าซที่ก่อให้เกิดการเปลี่ยนแปลงสภาพภูมิอากาศโลก
โรงงานบริษัท อินโดรามา โพลีเอสเตอร์ อินดัสตรี้ส์ จำกัด (มหาชน) เป็นบริษัทในเครือของ บริษัท อินโดรามา เวนเจอร์ส จำกัด (มหาชน) หรือ ไอวีแอล เป็นหนึ่งในบริษัทปิโตรเคมีชั้นนำระดับโลก มีโรงงานผลิตครอบคลุมภูมิภาคหลักทั่วโลก ได้แก่ แอฟริกา เอเชีย ยุโรปและอเมริกา โดยมีกลุ่มธุรกิจหลัก ประกอบด้วย ธุรกิจ Integrated PET ธุรกิจโอเลฟินส์ ธุรกิจเส้นใย ธุรกิจบรรจุภัณฑ์และธุรกิจเคมีภัณฑ์ชนิดพิเศษ ผลิตภัณฑ์ของไอวีแอลรองรับลูกค้าในกลุ่มอุตสาหกรรมสินค้าอุปโภคบริโภค อาหารและเครื่องดื่ม ผลิตภัณฑ์เพื่อสุขอนามัย ผลิตภัณฑ์เพื่อการดูแลส่วนบุคคล และอุตสาหกรรมยานยนต์ อาทิ ผลิตภัณฑ์ยางในรถยนต์และผลิตภัณฑ์ด้านความปลอดภัย มียอดขายกว่า 11.4 พันล้านเหรียญสหรัฐ มีสำนักงานใหญ่ตั้งอยู่ที่กรุงเทพฯ และมีโรงงานทั่วโลก นอกจากนี้ในแต่ละปีอินโดรามา เวนเจอร์ส จะผลิตผลิตภัณฑ์รีไซเคิลจากขวดพลาสติก PET มากถึง 140,000 ตันต่อปี
#เศรษฐกิจหมุนเวียน #BCG #กระทรวงอุตสาหกรรม #prindustry
วันพฤหัสบดีที่ 5 พฤศจิกายน 2563
จุรินทร์ลุยต่อเนื่อง ช่วยลดค่าครองชีพประชาชนกับ พาณิชย์ลดราคา ! ช่วยประชาชน Lot 7 ลดจริงสูงสุด 70%
กระทรวงพาณิชย์ โดยกรมการค้าภายใน จัดกิจกรรมลดราคาสินค้าต่อเนื่อง เพื่อบรรเทาภาระค่าครองชีพประชาชน ภายใต้โครงการ “พาณิชย์ลดราคา ! ช่วยประชาชน Lot 7” ร่วมมือผู้ผลิต ผู้จำหน่ายสินค้าอุปโภคบริโภค ห้างสรรพสินค้า ห้างค้าส่งค้าปลีก ห้างท้องถิ่น ทั่วประเทศ ล
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เปิดเผยว่า เนื่องจากสถานการณ์เศรษฐกิจชะลอตัว ส่งผลมาจากการแพร่ระบาดของโรคติดเชื้อไวรัสโคโรนา (โควิด-19) ทำให้ประชาชนยังได้รับผลกระทบจากสถานการณ์ดังกล่าว กระทรวงพาณิชย์ จึงดำเนินการช่วยเหลือ
การลดค่าครองชีพประชาชนกับโครงการ “พาณิชย์ลดราคา ! ช่วยประชาชน” ซึ่งที่ผ่านมาได้ดำเนินโครงการ “พาณิชย์ลดราคา ! ช่วยประชาชน” Lot 1-6 มาแล้ว โดยใน Lot 1 ลดราคาสินค้า 72 รายการ ลดสูงสุด 58% Lot 2 ลดราคาสินค้า 3,025 รายการ ลดสูงสุด 68% Lot 3 ห้างท้องถิ่น ลดราคาสินค้า 4,845 รายการ ลดสูงสุดถึง 68% Lot 4 ลงลึกระดับอำเภอ 878 อำเภอทั่วประเทศ ลดราคาสินค้าร่วม 7,158 รายการ ลดสูงสุด 68% Lot 5 Back To School นำสินค้าที่เกี่ยวข้องกับชุดนักเรียน อุปกรณ์การเรียน สื่อการเรียนการสอน ทั้งหมด 1,605 รายการ ลดสูงสุดถึง 80% ส่วน Lot 6 “ซื้อง่าย ถูกใจ ใกล้บ้าน” ลดราคาผ่านร้านค้าส่งค้าปลีก ร้านกองทุนหมู่บ้าน ร้านชุมชน นำสินค้ากว่า 400 รายการ ลดสูงสุด 50% และได้รับผลการตอบรับที่ดีจากประชาชนเป็นจำนวนมาก
ดังนั้น เพื่อเป็นการช่วยเหลือประชาชนอย่างต่อเนื่อง กระทรวงพาณิชย์ โดยกรมการค้าภายใน จึงดำเนินโครงการต่อเนื่องภายใต้กิจกรรม พาณิชย์ลดราคา ! ช่วยประชาชน Lot 7 ทั้งนี้ได้ร่วมมือกับผู้ผลิต-ผู้จำหน่ายสินค้าอุปโภคบริโภค ห้างสรรพสินค้า ห้างค้าส่งค้าปลีกรายใหญ่ที่มีสาขาอยู่ทั่วประเทศและห้างท้องถิ่นทุกภาคทั่วประเทศไทย รวม 104 ราย โดยมีสินค้าเข้าร่วมรายการลดราคาทั้งหมด 6 กลุ่มสินค้า ประกอบด้วย 1.อาหารและเครื่องดื่ม 2.อาหารปรุงสำเร็จแช่แข็ง 3.ซอสปรุงรส 4.ของใช้ประจำวัน 5.ผลิตภัณฑ์ชำระร่างกาย 6.ผลิตภัณฑ์ซัก-ล้าง มีสินค้าลดราคาเพิ่มขึ้นเป็น 13,790 รายการ ลดสูงสุด 70% อาทิ ผงซักฟอก สบู่อาบน้ำชนิดเหลว เจลล้างมือ การดำเนินโครงการดังกล่าวจัดขึ้นระหว่างวันที่ 1-30 พฤศจิกายน 2563 คาดว่าจะสามารถช่วยลดภาระค่าครองชีพให้กับประชาชนทั่วทั้งประเทศคิดเป็นมูลค่ากว่า 500 ล้านบาท ตลอดโครงการ
วันพฤหัสบดีที่ 5 พฤศจิกายน 2563
ขีดเส้นตาย คนต่างด้าวตามมติครม. 20 ส.ค. 62 ต้องดำเนินการขออนุญาตทำงาน และทำบัตรสีชมพู ให้เสร็จสิ้นภายใน 30 พ.ย.63
นายสุชาติ พรชัยวิเศษกุล อธิบดีกรมการจัดหางาน เตือน นายจ้าง/สถานประกอบการ ที่จ้างคนต่างด้าวที่ต้องดำเนินการตามมติครม. เมื่อวันที่ 20 สิงหาคม 2562, วันที่ 24 มีนาคม 2563  และวันที่ 15 เมษายน 2563  ดำเนินการขอใบอนุญาตทำงาน
ทำบัตรประจำตัวคนซึ่งไม่มีสัญชาติไทย (บัตรสีชมพู) ให้แล้วเสร็จภายในวันที่ 30 พฤศจิกายน 2563 หากพ้นกำหนด คนต่างด้าวจะไม่สามารถอยู่และทำงานต่อไปได้
นายสุชาติฯ กล่าวว่า ขณะนี้มีคนต่างด้าวที่ต้องดำเนินการตามมติครม. วันที่ 20 สิงหาคม 2562 วันที่ 24 มีนาคม 2563 และวันที่ 15 เมษายน 2563 ยื่นบัญชีรายชื่อไว้ทั้งสิ้น จำนวน 1,266,351 คน ชำระค่าธรรมเนียมแล้ว จำนวน 1,173,276 คน ดำเนินการขอรับใบอนุญาตทำงานและทำบัตรประจำตัวคนซึ่งไม่มีสัญชาติไทยแล้วเสร็จ จำนวน 1,086,226 คน และที่ยังไม่ได้ดำเนินการ จำนวน 180,125 คน ซึ่งปัจจุบันใกล้สิ้นสุดระยะเวลาการขอรับใบอนุญาตทำงานของคนต่างด้าวแล้ว จึงขอเตือนให้นายจ้าง/สถานประกอบการ รีบดำเนินการยื่นขอใบอนุญาตทำงาน ผ่านระบบออนไลน์ และติดต่อทำบัตรประจำตัวคนซึ่งไม่มีสัญชาติไทย (บัตรสีชมพู) ภายในวันที่ 30 พฤศจิกายน 2563 ซึ่งใบอนุญาตทำงานจะสามารถใช้ได้ถึง วันที่ 31 มีนาคม 2565
“ นายจ้าง/สถานประกอบการ ที่จ้างคนต่างด้าวที่ต้องดำเนินการตามมติครม.ดังกล่าว และได้รับการอนุมัติคำขออนุญาตทำงาน (ตท.2) ในระบบออนไลน์ e-workpermit.doe.go.th เรียบร้อยแล้ว สามารถนัดคิวเพื่อทำบัตรประจำตัวคนซึ่งไม่มีสัญชาติไทย (บัตรสีชมพู) ได้ที่สำนักงานจัดหางานจังหวัด หรือสำนักงานจัดหางานกรุงเทพมหานครพื้นที่ 1-10 ตามที่ตั้งของสถานประกอบการ เพื่อเข้าไปทำบัตรประจำตัวคนซึ่งไม่มีสัญชาติไทย (บัตรสีชมพู) ณ สำนักเขต สำหรับคนต่างด้าวที่ทำงานในกรุงเทพมหานคร หรือศูนย์บริหารการทะเบียนภาคจังหวัดสาขา หรือตามที่กรมการปกครองกำหนด สำหรับคนต่างด้าวที่ทำงานในจังหวัดอื่น พร้อมย้ำว่า หากพ้นกำหนด คนต่างด้าวจะไม่สามารถอยู่และทำงานต่อไปได้ หากเจ้าหน้าที่ตรวจพบคนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 5,000 – 50,000 บาท และเมื่อชำระค่าปรับแล้ว คนต่างด้าวจะถูกผลักดันส่งกลับออกไปนอกราชอาณาจักร ขณะเดียวกันนายจ้างที่จ้างคนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับ 10,000-100,000 บาท ต่อคนต่างด้าวที่จ้างหนึ่งคน หากกระทำผิดซ้ำต้องมีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจำทั้งปรับ และห้ามจ้างคนต่างด้าวทำงานเป็นเวลา 3 ปี ” อธิบดีกรมการจัดหางาน กล่าวเพิ่มเติม
ทั้งนี้ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือที่ไลน์ @Service_Workpermit หรือที่ สายด่วนกระทรวงแรงงาน โทร.1506 กด 2 กรมการจัดหางาน
วันพฤหัสบดีที่ 5 พฤศจิกายน 2563
​'วราวุธ'​ รมว.ทส.​ ลุยต่อเปิดจุดชมวิว​ "เกาะห้อง​ 360​ องศา​ หนึ่งเดียวในอันดามัน" พร้อมย้ำ ด้านความปลอดภัย​ ให้นักท่องเที่ยวปฏิบัติตามกฎ และรักษาสิ่งแวดล้อม​
​'วราวุธ'​ รมว.ทส.​ ลุยต่อเปิดจุดชมวิว​ "เกาะห้อง​ 360​ องศา​ หนึ่งเดียวในอันดามัน" พร้อมย้ำ ด้านความปลอดภัย​ ให้นักท่องเที่ยวปฏิบัติตามกฎ และรักษาสิ่งแวดล้อม​
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ เป็นประธานในพิธีเปิดป้าย​" จุดชมวิว​ 360​ องศา​ หนึ่งเดียวในอันดามัน" ตรวจเยี่ยมศูนย์บริการนักท่องเที่ยวเกาะห้อง​ ศึกษาเส้นทางธรรมชาติ​ และขึ้นสำรวจจุดชมวิว​ 360​ องศา พร้อมพบปะพูดคุยและแจกถุงผ้าให้กับนักท่องเที่ยว​บนเกาะฯ​ นอกจากนี้ได้ชมการสาธิตการทำ​ CPR ช่วยเหลือผู้ประสบภัยจากเจ้าหน้าที่อุทยานฯ​ และปลูกต้นจิกทะเลบริเวณทางขึ้นจุดชมวิว​ฯ โดยมี​ นายจุตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหาร​ฯ หัวหน้าหน่วยงานในสังกัด​ ผู้ว่าราชการจังหวัดกระบี่​ เจ้าหน้าที่กรมอุทยานแห่งชาติ​ สัตว์ป่า​ และพันธุ์พืช​ เข้าร่วมงาน​ฯ​ เมื่อวันที่ 1​ พ.ย.​ 63 เวลา 10.30 น.ณ​ เกาะห้อง​ อุทยานแห่งชาติธารโบกขรณี
รมว.ทส.​ กล่าวว่่า​ อุทยานแห่งชาติธารโบกขรณีถือเป็นเพชรเม็ดงาม​ เป็นแหล่งท่องเที่ยวที่สำคัญของจังหวัดกระบี่และประเทศไทย​ ขอขอบคุณ​ท่านผู้ว่าราชการจังหวัด​ฯ และเจ้าหน้าที่กรมอุทยานแห่งชาติ​ สัตว์ป่า​ และพันธุ์พืช​ ที่ได้สร้างจุดชมวิวที่สวยงามให้นักท่องเที่ยวได้มาสัมผัสชื่นชม​ธรรมชาติที่ความสวยงามของสถานที่แห่งนี้​ รวมทั้งได้รณรงค์การลดใช้ถุงพลาสติก​ การรักษาความสะอาด​ อำนวยความสะดวก​ ดูแลความปลอดภัยให้นักท่องเที่ยว​ รมว.ทส.​ กล่าวต่อไปว่า​ ขอฝากท่านผู้ว่าราชการฯ​ และกรมอุทยาน​ฯ​ ในการดูแลด้านความปลอดภัยของนักท่องเที่ยว​ เพราะคือสิ่งสำคัญ โดยเฉพาะการทำ​ CPR​ เพื่อช่วยเหลือผู้ประสบภัย​ ขอให้เจ้าหน้าที่มีความพร้อม​ช่วยเหลือนักท่องเที่ยวได้ทันต่อสถานการณ์​ นอกจากนี้​ ขอให้เน้นย้ำให้นักท่องเที่ยวปฏิบัติตามกฎ​ ช่วยกันรักษาความสะอาด​ ไม่นำขยะเข้ามาทิ้งในอุทยานฯ​ และขอเป็นกำลังใจให้เจ้าหน้าที่ทุกคนด้วย​
วันพฤหัสบดีที่ 5 พฤศจิกายน 2563
​เอกอัครราชทูตแคนาดาประจำประเทศไทยเข้าเยี่ยมคารวะรัฐมนตรีว่าการกระทรวงทรัพยากรธรรมชาติ และสิ่งแวดล้อมเนื่องในวาระการเข้ารับตำแหน่งใหม่
​เอกอัครราชทูตแคนาดาประจำประเทศไทยเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อมเนื่องในวาระการเข้ารับตำแหน่งใหม่
วันที่ ๔ พฤศจิกายน ๒๕๖๓ เวลา ๑๕.๐๐ น. นางซาราห์ เทย์เลอร์ เอกอัครราชทูตแคนาดาเข้าเยี่ยมคารวะ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ โดยได้แลกเปลี่ยนนโยบายด้านทรัพยากรธรรมชาติและสิ่งแวดล้อม อาทิ การอนุรักษ์ทรัพยากรธรรมชาติภายหลังวิกฤต COVID-19 การจัดการป่าไม้ การเปลี่ยนแปลงสภาพภูมิอากาศ สนับสนุนทางวิชาการและผู้เชี่ยวชาญ และเทคโนโลยี (การจัดการไฟป่า การปกป้องทรัพยากรทางทะเล อาคารสีเขียว)
ทั้งนี้ เอกอัครราชทูตแคนาดาชื่นชมการจัดการพื้นที่ห้วยขาแข้ง โดยเฉพาะการเพิ่มขึ้นของเสือโคร่ง และขอให้ประเทศไทยสนับสนุนการจัดทำ FTA ASEAN-Canada
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้เชิญชวนให้เยือนอุทยานแห่งชาติทางทะเลของไทย
วันพฤหัสบดีที่ 5 พฤศจิกายน 2563
​ทส.ประชุมคกก.ทะเลแห่งชาติ เผยทรัพยากรทางทะเลและชายฝั่งต้องดูแลจริงจัง
​ทส.ประชุมคกก.ทะเลแห่งชาติ เผยทรัพยากรทางทะเลและชายฝั่งต้องดูแลจริงจัง
วันนี้ (4 พ.ย. 63) เวลา 10.45 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2563 เพื่อหารือแนวทางการบริหารจัดการทรัพยากรทางทะเลและชายฝั่ง โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะกรรมการฯ เข้าร่วมการประชุมฯ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
ในการประชุมคณะกรรมการฯ ได้พิจารณาให้ความเห็นชอบร่างรายงานสถานการณ์ทรัพยากรทางทะเลและชายฝั่ง และการกัดเซาะชายฝั่งของประเทศไทย พ.ศ. 2562 พร้อมผลักดันการออกกฎหมายลำดับรอง ภายใต้พระราชบัญญัติส่งเสริมการบริหารจัดการทรัพยากรทางทะเลและชายฝั่ง พ.ศ. 2558 ตามมาตรา 21 ร่างกฎกระทรวงกำหนดเขตพื้นที่ใช้มาตรการในการป้องกันการกัดเซาะชายฝั่ง ทั้ง 2 พื้นที่ ได้แก่ ตำบลชุมโค อำเภอปะทิว จังหวัดชุมพร และพื้นที่ตำบลลำแก่น ตำบลท้ายเหมือง ตำบลนาเตย อำเภอท้ายเหมือง และตำบลโคกกลอย อำเภอตะกั่วทุ่ง จังหวัดพังงา รวมถึงการกำหนดพื้นที่ป่าชายเลน 4 พื้นที่ ในจังหวัดเพชรบุรี ชลบุรี สุราษฎร์ธานี และปัตตานี เป็นพื้นที่ป่าชายเลนอนุรักษ์ ตามมาตรา 18 และกำหนดมาตรการคุ้มครองตามมาตรา 23 ทั้งนี้ ที่ประชุมฯ ยังได้ติดตามความคืบหน้าผลการดำเนินงานโครงการนำร่องการใช้ขาแท่นหลุมผลิตปิโตรเลียมจำนวน 7 ขาแท่นไปวางเป็นปะการังเทียม เพื่อการอนุรักษ์ทรัพยากรทางทะเลและชายฝั่ง การดำเนินงานโครงการจัดทำระบบฐานข้อมูลทรัพยากรป่าชายเลน ที่ได้ร่วมมือกับ GISTDA ในการจำแนกเขตการใช้ประโยชน์ที่ดินป่าชายเลนด้วยภาพถ่ายดาวเทียมความละเอียดสูง และการประกาศใช้กฎหมายลำดับรองที่เกี่ยวข้องตามมติคณะกรรมการฯ ที่ผ่านมา
นายวราวุธ ศิลปอาชา กล่าวว่า สถานการณ์ภาพรวมปี 2562 ยังคงต้องการการดูแลและป้องกันอย่างใกล้ชิด และเพิ่มความเข้มข้นในการดำเนินการให้มากขึ้น สำหรับการขับเคลื่อนการดำเนินงานของทุกภาคส่วน ได้กำชับหน่วยงานที่เกี่ยวข้องให้ดำเนินงานตามมติของคณะกรรมการฯ อย่างเคร่งครัด และต้องสร้างสมดุลระหว่างการอนุรักษ์และการใช้ประโยชน์ ซึ่งขอให้เห็นประโยชน์ของพี่น้องประชาชนเป็นสำคัญ ไม่สร้างผลกระทบภายหลัง และส่งเสริมการมีส่วนร่วมของประชาชนในทุกขั้นตอน รวมถึงประชาสัมพันธ์สร้างความตระหนักให้กับพี่น้องประชาชนและนักท่องเที่ยวให้เห็นความสำคัญและเข้ามามีส่วนร่วมในการอนุรักษ์ ฟื้นฟู และป้องกันรักษาทรัพยากรทางทะเลและชายฝั่งให้คงอยู่อย่างสมบูรณ์และสมดุลต่อไป